b'\n_START_ARTICLE_\nWorld of Warcraft: Cataclysm\n_START_SECTION_\nVsebina\n_START_PARAGRAPH_\nNajpomembnej\xc5\xa1a novost pri raz\xc5\xa1iritvi je prenovljen igralni svet, ki popolnoma spremeni igralno izku\xc5\xa1njo tako novim, kakor obstoje\xc4\x8dim igralcem. Z raz\xc5\xa1iritvijo dobijo igral\xc4\x8devi junaki mo\xc5\xbenost napredovanja do stopnje 85, odklenejo pa tudi mo\xc5\xbenost igranja z dvema novima rasama - Worgeni in Goblini. Za izku\xc5\xa1ene igralce so razvijalci dodali tudi nova obmo\xc4\x8dja in temnice.\n_START_SECTION_\nProdaja\n_START_PARAGRAPH_\n\xc5\xa0tevilo kupljenih izvodov igre je v prvih 24 urah od uradnega izida doseglo 3,3 milijone izvodov. Po prvem mesecu od izida je \xc5\xa1tevilo kupljenih izvodov naraslo na 4,7 milijonov, kar je igro postavilo na vrh mese\xc4\x8dno najbolj prodajanih ra\xc4\x8dunalni\xc5\xa1kih iger vseh \xc4\x8dasov.\n_START_SECTION_\nKritike\n_START_PARAGRAPH_\nVe\xc4\x8dina popularnih tiskanih medijev in spletnih strani, namenjenim ra\xc4\x8dunalni\xc5\xa1kim igram, je igro ocenilo zelo pozitivno. Na spletni strani Metacritic, ki ra\xc4\x8duna povpre\xc4\x8dno oceno recenzij popularnih medijev po lestvici od 1 do 100, ima igra povpre\xc4\x8dno oceno 90.'